डेविस कप के लिए भारत के शीर्ष खिलाड़ियों का चयन  
भारत ने 4 से 6 मार्च को सर्बिया के खिलाफ होने वाले डेविस कप विश्व ग्रुप के पहले राउंड के लिए अपने शीर्ष खिलाड़ियों को बरकरार रखा है।
भारत ने 4 से 6 मार्च को गत चैम्पियन सर्बिया के खिलाफ होने वाले डेविस कप विश्व ग्रुप के पहले राउंड के लिए सोमदेव देववर्मन समेत अपने शीर्ष खिलाड़ियों को बरकरार रखा है। यह मुकाबला सर्बिया में स्पेंस स्पोर्ट्स सेंटर में आयोजित किया जाएगा।  सोमदेव के अलावा रोहन बोपन्ना और अनुभवी लिएंडर पेस और महेश भूपति टीम के अन्य सदस्य हैं। अखिल भारतीय टेनिस संघ ने करण रस्तोगी और विष्णु वर्धन को रिजर्व खिलाड़ी के तौर पर चुना है। भारत ने चेन्नई में प्ले ऑफ में ब्राजील के खिलाफ 3-2 से जीत दर्ज कर लगातार दूसरे साल एलीट ग्रुप में जगह बनाई थी।